《方秘监允迪挽诗二首 其一》
宋代·刘一止

声名三纪在中州，身到蓬山最上游。笃行岂惟今代少，摛辞仍向古人求。

独嗟宣室催归晚，不料漳滨卧病留。慷慨严尤三策在，暮年谁识子心忧。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。